Public procurement notice: Prior Information Notice Without Call For Competition
Published: 2024-11-25
Region: DK011
Contract type: Services
Procedure: Open procedure
CPV classification: 71000000 | 71530000: Construction consultancy services
Estimated value: 16000000 DKK
Submission deadline: 2025-02-28
EU fund: eu-funds

Technical requirements: Vejdirektoratet har valgt at offentliggøre denne forhåndsmeddelelse med henblik på at forkorte tilbudsfristen i det efterfølgende udbud vedrørende indkøb af hovedrådgivning i forbindelse med nedrivningen af den eksisterende Storstrømsbro ved Masnedø og ligeledes med det formål at udligne den tidligere rådgivers eventuelle konkurrencefordel. Den anslåede værdi i pkt. 2.1.3 er udtryk for et skøn. Udbudsdokumenter offentliggjort i forbindelse med denne forhåndsmeddelelse kan findes på linket i pkt. 5.1.11. Yderligere viden om projektet kan findes på følgende link: https://www.vejdirektoratet.dk/projekt/nedrivning-af-storstroemsbroen 
____________________________________________________________________________________________
Det er på nuværende tidspunkt planen, at det kommende og fulde udbudsmateriale, inkl. udbudsbekendtgørelse, skal offentliggøres den 21. januar 2025, og tilbudsfristen er på nuværende tidspunkt planlagt til at skulle ligge ultimo februar 2025.
I henhold til lov om Klagenævnet for Udbud gælder følgende frister for indgivelse af klage: Klage over ikke at være blevet prækvalificeret skal være indgivet til Klagenævnet for Udbud inden 20 kalenderdage fra dagen efter afsendelse af en underretning til de berørte ansøgere om, hvem der er blevet udvalgt, jf. udbudslovens § 171, stk. 2, eller klagenævnslovens § 2, stk. 1, nr. 1, når underretningen er ledsaget af en begrundelse for beslutningen.
I andre situationer skal klage over udbud være indgivet til Klagenævnet for Udbud inden: 1) 45 kalenderdage efter, at ordregiveren har offentliggjort en bekendtgørelse i Den Europæiske Unions Tidende om, at ordregiveren har indgået en kontrakt. Fristen regnes fra dagen efter den dag, hvor bekendtgørelsen er blevet offentliggjort. 2) 30 kalenderdage regnet fra dagen efter den dag, hvor ordregiveren har underrettet de berørte tilbudsgivere om, at en kontrakt baseret på en rammeaftale med genåbning af konkurrencen eller et dynamisk indkøbssystem er indgået, hvis underretningen har angivet en begrundelse for beslutningen. 3) 6 måneder efter at ordregiveren har indgået en rammeaftale regnet fra dagen efter den dag, hvor ordregiveren har underrettet de berørte ansøgere og tilbudsgivere, jf. klagenævnslovens § 2, stk. 2, eller udbudslovens § 171, stk. 4. 4) 20 kalenderdage regnet fra dagen efter, ordregiveren har meddelt sin beslutning, jf. udbudslovens § 185, stk. 2. Senest samtidig med, at en klage indgives til Klagenævnet for Udbud, skal klageren skriftligt underrette ordregiveren om, at klage indgives til Klagenævnet for Udbud og om, hvorvidt klagen er indgivet i standstill-perioden, jf. klagenævnslovens § 6, stk. 4. I tilfælde, hvor klagen ikke er indgivet i standstill-perioden, skal klageren tillige angive, hvorvidt der begæres opsættende virkning af klagen, jf. klagenævnslovens § 12, stk. 1.
Vejdirektoratet (herefter "VD") udbød ved udbudsbekendtgørelse nr. 2020/S 028-064853 af 7. februar 2020 en kontrakt vedr. hovedrådgivning i forbindelse med nedrivningen af den eksisterende Storstrømsbro. Flere udefrakommende forhold bl.a. forsinkelsen af Ny Storstrømsbro har medført, at VD blev nødt til at foretage flere ændringer i den udbudte rådgiverkontrakt, herunder at standse opgaven i en længere periode. Som følge af disse ændringer har VD set sig nødsaget til at genudbyde opgaven. VD har valgt at offentliggøre denne forhåndsmeddelelse sammen med dele af udbudsmaterialet, således at den tidligere rådgivers eventuelle konkurrencefordel vil blive udlignet. Det kommende udbud vil indebære, at grundlaget og planlægningen for nedrivningen skal opdateres med nye miljøvurderinger, og omfanget af nedrivningen skal revurderes. Hovedrådgivningen forventes at dække alle aspekter af rådgivning, herunder miljø og natur, bæredygtighed, sejladssikkerhed, nedrivningsteknik, udbud samt eventuelt tilsyn mv.
Den eksisterende Storstrømsbro ligger ved Masnedø, hvor en eventuel udførelse af fagtilsyn forventes at finde sted. Herudover kan rådgiveren udføre store dele af rådgivningen fra sit eget kontor.